7 Februarie 2019

Comunicat de presă

441 participanţi la cursurile organizate de către AJOFM Caraş-Severin în anul 2019

În perioada ianuarie-decembrie 2019, Agenţia Judeţeană pentru Ocuparea Forţei de Muncă Caraş-Severin a cuprins în programele de formare profesională organizate prin intermediul centrului propriu de formare profesională , a centrelor regionale de formare profesională a adulţilor şi a unui furnizor de formare autorizat un număr de 441 persoane.

Dintre acestea, 396 sunt șomeri și 45 sunt persoane beneficiare de formare la locul de muncă prin programe de ucenicie.

În perioada de referinţă au fost organizate 17 programe de formare profesională gratuite dintre care 5 programe de iniţiere, 11 programe de calificare/recalificare şi 1 program de perfecţionare.

În ceea ce priveşte participarea şomerilor la cursurile de formare profesională, cel mai ridicat interes pentru astfel de programe de formare s-a înregistrat în rândul șomerilor cu vârsta peste 45 de ani (33,08%), urmaţi de tinerii cu vârstă sub 25 de ani (34,34%), de cei din grupa de vârstă 35–45 de ani ( 18,44%), la polul opus fiind cei din grupa de vârstă 25-35 de ani (14,14%).

În funcţie de nivelul de studii al şomerilor participanţi la cursurile de formare profesională, cei mai mulţi cursanţi, 286 persoane (72,22%), au studii profesionale, liceale sau postliceale, urmați de cei cu studii primare şi gimnaziale – 59 persoane (14,90%) şi de cei cu studii superioare -51 persoane (12,88%).

Meseriile/ocupaţiile, în funcție de numărul de participanți, pentru care s-au organizat programele de formare profesională gratuite pentru şomeri în perioada ianuarie-decembrie 2019 sunt: îngrijitor bătrâni la domiciliu -72, lucrător comercial -56, operator introducere, validare şi prelucrare date -49, agent de vânzări -47, bucătar, inspector securitate şi sănătate în muncă și lucrător finisor pentru construcții – câte 28, agent de securitate – 23, fasonator mecanic -20, competențe comune - limba română – 16, ospătar (chelner) vânzător în alimentație publică - 15 şi frizer, coafor, manichiură, pedichiură -14.

Mai multe informaţii privind stadiul realizării Planului de formare profesională al AJOFM Caraş-Severin sunt disponibile pe www.anofm.ro, la secţiunea destinată AJOFM Caraş-Severin – “Programe, Strategii, Statistici”.

Agenţia Judeţeană pentru Ocuparea Forţei de Muncă Caraş-Severin